כתר אוסטרי

[שמאל|ממוזער|250px|מטבע משנת 1892, בעל ערך נקוב של 1 קרונה (מטבע ברונזה), עם דיוקנו של [פרנץ יוזף (הוטבע במטבעה הממלכתית של הונגריה)]]
**הכתר האוסטרי** (בגרמנית: **Österreichisch-Ungarische Krone**; בהונגרית: **Osztrák-Magyar korona**) היה המטבע הרשמי של האימפריה האוסטרו-הונגרית, מ־1892 עת החליף את הפורינט אוסטרו-הונגרי ועד להתפרקותה של האימפריה האוסטרו-הונגרית ב־1918.

המטבע חולק ל־100 הלר (בהונגריה נקרא פילר) והיה שווה בערכו לחצי גילדן (ישן), וסומן באות K או Kr.

הכתר האוסטרי (קרונה) היה ההילך החוקי בכל מדינות הכתר שבקיסרות האוסטרו-הונגרית וגם בליכטנשטיין.

## השם

הקרונה (עברית: כתר) היה מטבע נפוץ במונרכיות של אירופה. מקור השם בכתר, ובדיוקן המלכים על המטבע.

השם הרשמי של המטבע באוסטריה היה **קרונה** (Krone, ברבים: Kronen) ובהונגריה **קורונה** (korona), אולם על המטבע והשטרות הופיעו גם שמות המטבע שהיו שגורים בפי העמים האתניים שהרכיבו את האימפריה.

בצ'כית koruna, בפולנית והונגרית korona, באוקראינית корона, באיטלקית ולטינית corona, בסלובנית krona, בקרואטית krune, בסרבית круна וברומנית coroana.

## היסטוריה
[שמאל|ממוזער|250px|שטר של 1 כתר, הודפס בשנית באוסטריה, בכיתוב המגביל את סחירות המטבע לשטחי הרפובליקה של אוסטריה בלבד. דבר אשר הוביל ב־[1925 להחלפת המטבע בשילינג]]
לאחר מספר כישלונות קודמים של אימוץ תקן הזהב (הצמדת המטבע למחיר הזהב) במדיניות המוניטרית של הבנק הלאומי של אוסטרו-הונגריה, הצליח שר האוצר האוסטרי **סנדור ווקרלה** בשנת 1892 להחליף את "סטנדרט הכסף" (הצמדת המטבע למחיר מתכת הכסף).

עם החלפת השיטה הוחלף גם הגילדן האוסטרי במטבע החדש, ה**כתר האוסטרי** (**קרונה**). הכתר הונפק בערך של: 1 גילדן = 2 כתרים, וחולק ל־100 הלר.

הודות לשיטה החדשה, שמר המטבע על יציבות, אולם עם פרוץ מלחמת העולם הראשונה, נאלץ הבנק המרכזי להדפיס כמויות נכבדות של כסף ללא כיסוי, על מנת לממן את המלחמה. דבר שגרם לאינפלציה וירידה דרסטית בערך הכסף.

לאחר מלחמת העולם הראשונה, ולאחר התפרקות האימפריה, היו תקוות שהמטבע ימשיך להיות ההילך החוקי המשותף במדינות החדשות שהוקמו. תקוות אלה התבדו בינואר 1919 כאשר הממלכות של סרביה, קרואטיה וסלובניה, החליטו להטביע מחדש את שטרות הכסף שהיו במחזור, בהגבלת סחירות הכסף לטרטוריה שלהם בלבד, מה שיצר למעשה כסף חדש על גבי השטרות הישנים.

## על המטבע
[שמאל|ממוזער|170px|[מטבע זהב בעל ערך נקוב של 100 כתרים]]
הבנק הלאומי של אוסטרו-הונגריה הנפיק את המטבעות והשטרות של הכתר האוסטרי במגוון ערכים רחב. המטבעות הוטבעו במקביל במטבעה של וינה ובמטבעה המפורסמת **קרמנקה** שבהונגריה, ואילו שטרות הכסף עוצבו והודפסו בווינה. המטבע הונפק במספר סדרות ואף הונפק אחר התפרקות הקיסרות, והתמוטטות המטבע בשטר בעל ערך שיא הנקוב ב־10,000 כתרים.

### מטבעות
המטבעות שהונפקו באוסטריה היו בעלי ערך נקוב של 1, 2, 10 ו־20 הלר (Heller) ו־1, 2, 5, 10, 20 ו־100 כתרים (Krone).
המטבעות שהונפקו בהונגריה היו בעלי ערך נקוב של 1, 2, 10 ו־20 פילר (Fillér) ו־1, 2, 5, 10, 20 ו־100 כתרים (Korona).
המטבעות היו עשויים ממגוון מתכות רחב: ארד, ברזל, ניקל, אלפקה, כסף ו־זהב.

### שטרות
שמאל|ממוזער|250px|שטר בעל ערך נקוב של 10 כתרים (1900) צד השטר המופיע בתמונה נושא את הכיתוב בהונגרית
כל שטרות הכסף הודפסו בצורה דו־לשונית (גרמנית והונגרית) וכן הופיעו על השטרות השמות בשפות האתניות המקומיות. עד למלחמת העולם הראשונה הודפסו השטרות בגרמנית בצד אחד ובהונגרית בצד השני. בזמן המלחמה הודפס הטקסט הדו־לשוני על צד אחד של השטרות. 
בסדרה 1900–1902 הונפקו השטרות בערך נקוב של 10, 20, 50, 100 ו־1,000 כתרים.
בסדרה 1904–1910 הונפקו השטרות בערך נקוב של 10, 20 ו־100 כתרים.
בסדרה 1912–1915 הונפקו השטרות בערך נקוב של 10, 20, 50 ו־100 כתרים.
בסדרה של מלחמת העולם הראשונה, הונפקו השטרות בערך נקוב של 1 ו־2 כתרים.
בסדרה שלאחר מלחמת העולם, הונפקו השטרות בערך נקוב של 25, 200 ו־10,000 כתרים.

## קישורים חיצוניים

* מאמר על בנק הלאומי של אוסטרו-הונגריה (גרמנית)
*שטרי כסף הונגרים - תמונות
*מטבעות ושטרות אוסטרו-הונגרים

קטגוריה:מטבעות שיצאו משימוש
קטגוריה:אוסטריה: כלכלה
קטגוריה:הונגריה: כלכלה
אוסטרי